***Sultán*** (tur. *Muhteşem Yüzyıl*) je turecký historicko-fiktívny seriál. Dej je založený na živote osmanského vládcu, sultána Süleymana, najdlhšie vládnuceho sultána Osmanskej ríše. Jeho manželkou je Hürrem Sultán, otrokyňa, ktorá sa stala sultánkou. Seriál bol pôvodne vysielaný na stanici Show TV, no neskôr sa presunul na Star TV. Na Slovensku sa seriál prvýkrát vysielal od 20. decembra 2011 do 14. novembra 2013. Druhýkrát ho TV Doma reprízovala od 10. januára 2015 do 16. júla 2016.

Obsadenie
---------

| Herec / Herečka | Postava | Série | Status postavy | Slovenský dabing |
| --- | --- | --- | --- | --- |
| Halit Ergenç | Sulejman I. | 1 - 4 | hlavná postava | Pavel Višňovský |
| Meryem Uzerli | Hürrem Sultan | 1 - 3 | hlavná postava | Barbora Chlebcová |
| Vahide Perçin | 4 |
| Nur Fettahoğlu | Mahidevran Sultan | 1 - 4 | hlavná postava | Lenka Košická |
| Selim Bayraktar | Sümbül Ağa | 1 - 4 | hlavná postava | Roman Matisko |
| Fatih Al | Matrakçı Nasuh Efendi | 1 - 4 | hlavná postava | Rastislav Sokol |
| Yusuf Berkan Demirbağ | Şehzade Mustafa | 1 | vedľajšia postava | --- |
| Tunç Oral | 1 - 2 |
| Mehmet Günsür | 2 - 4 | hlavná postava | Tomáš Horváth |
| Ayda Acar | Mihrimah Sultan | 1 - 2 | vedľajšia postava | --- |
| Melis Mutluç | 2 - 3 |
| Pelin Karahan | 3 - 4 | hlavná postava | Alžbeta Dvoranová |
| Okan Yalabık | Pargalı Ibrahim Paša | 1 - 3 | hlavná postava | Ján Tréger |
| Selma Ergeç | Hatice Sultan | 1 - 3 | hlavná postava | Vanda Růžičková |
| Filiz Ahmet | Nigar Kalfa / Nigar Hatun | 1 - 3 | hlavná postava | Zuzana Kyzeková |
| Nebahat Çehre | Ayşe Hafsa Sultan / Valide Sultan | 1 - 2 | hlavná postava | Helena Geregová |
| Selen Öztürk | Gülfem Hatun | 1 - 4 | vedľajšia postava | Judita Bilá |
| Nihan Büyükağaç | Gülşah Hatun | 1 - 3 | vedľajšia postava | Zuzana Skopálová |
| Yüksel Ünal | Şeker Ağa | 1 - 3 | vedľajšia postava | --- |
| Pınar Çağlar Gençtürk | Beyhan Sultan | 1 - 3 | vedľajšia postava | Michaela Medvecová |
| Fehmi Karaarslan | Ayas Paša | 1 - 3 | vedľajšia postava | Martin Hronský |
| Murat Şahan | Mustafa Paša | 1 - 3 | vedľajšia postava | --- |
| Tansel Öngel | Alvise Gritti | 1 - 2 | vedľajšia postava | Peter Krajčovič |
| Erman Saban | 2 - 3 |
| Sebahat Kumaş | Esma Hatun | 1 - 3 | vedľajšia postava | --- |
| Sema Keçik Karabel | Daye Hatun | 1 - 2 | vedľajšia postava | Milada Rajzíková |
| Engin Günaydın | Gül Ağa | 1 - 2 | vedľajšia postava | Dušan Szabó |
| Saadet Aksoy | Victoria / Sadıka Hatun | 1 - 2 | vedľajšia postava | Júlia Horváthová |
| Arif Erkin Güzelbeyoğlu | Piri Mehmed Paša | 1 - 2 | vedľajšia postava | Marián Slovák |
| Alp Öyken | Klement VII. | 1 - 2 | vedľajšia postava | --- |
| Burcu Tuna | Maria / Gülnihal Hatun | 1 | vedľajšia postava | Andrea Kiráľová |
| Jana Wagnerová |
| Merve Oflaz | Ayşe Hatun | 1 | vedľajšia postava | Daniela Mackovičová |
| Gökhan Çelebi | Ferhad Paša | 1 | vedľajšia postava | --- |
| Kıvanç Kılınç |
| Murat Tüzün | Ahmed Paša | 1 | vedľajšia postava | --- |
| Ozan Dağgez | Mehmet Çelebi | 1 | vedľajšia postava | --- |
| Seçkin Özdemir | Leo | 1 | vedľajšia postava | Tomáš Horváth |
| Bergüzar Korel | Monica Gritti | 1 | špeciálny hosť | Petra Vajdová |
| Binnur Kaya | Muskacı Hatun | 1 | špeciálny hosť | --- |
| Burak Özçivit | Malkoçoğlu Balı Bey | 2 - 3 | hlavná postava | René Jankovič |
| Arda Anarat | Şehzade Mehmed | 2 - 3 | vedľajšia postava | --- |
| Gürbey İleri | 3 | hlavná postava | Lukáš Frlajs |
| Gamze Dar | Fidan Hatun | 2 - 4 | vedľajšia postava | Júlia Horváthová |
| Gonca Sarıyildiz | Fatma Hatun | 2 - 3 | vedľajšia postava | Lívia Bielovič |
| Hasan Küçükçetin | İskender Çelebi | 2 - 3 | vedľajšia postava | Juraj Predmerský |
| Gökhan Tercanlı | Perçem Ağa | 2 - 3 | vedľajšia postava | --- |
| Güner Özkul | Rakel Hatun | 2 - 3 | vedľajšia postava | --- |
| Melike İpek Yalova | Isabella Fortuna | 2 | vedľajšia postava | Lucia Hurajová |
| Adnan Koç | Behram Paša | 2 | vedľajšia postava | --- |
| Hayal Köseoğlu | Nilüfer Hatun | 2 | vedľajšia postava | Dominika Žiaranová |
| Melisa Sözen | Nora / Efsun Hatun | 2 | vedľajšia postava | --- |
| Ezgi Eyüboğlu | Aybige Hatun | 2 | vedľajšia postava | Zuzana Porubjaková |
| Müjde Uzman | Armin Hatun | 2 | vedľajšia postava | Jana Wagnerová |
| Hümeyra | Remmal Elmas | 2 | špeciálny hosť | Eva Matejková |
| Demir Demirkan | Deli Sabit | 2 | špeciálny hosť | --- |
| Büşra Pekin | Şirin Hatun | 2 | špeciálny hosť | Michaela Medvecová |
| Ozan Güven | Rüstem Paša | 3 - 4 | hlavná postava | Peter Krajčovič |
| Yiğit Üst | Şehzade Selim | 3 | vedľajšia postava | --- |
| Engin Öztürk | 4 | hlavná postava |
| Erhan Can Kartal | Şehzade Bayezid | 3 | vedľajšia postava | --- |
| Aras Bulut İynemli | 4 | hlavná postava |
| Mina Tuana Güneş | Huricihan Sultan | 3 | vedľajšia postava | --- |
| Burcu Özberk | 4 | hlavná postava |
| Aybars Kartal Özson | Şehzade Cihangir | 3 | vedľajšia postava | --- |
| Tolga Sarıtaş | 4 | hlavná postava |
| Tuncel Kurtiz | Ebussuud Efendi | 3 - 4 | hlavná postava | Ivan Romančík |
| Tolga Tekin | Barbaros Hayreddin Paša | 3 - 4 | hlavná postava | Miroslav Trnavský |
| Serkan Altunorak | Taşlıcalı Yahya Bey | 3 - 4 | hlavná postava | Ivan Šandor |
| Deniz Çakır | Şah Sultan | 3 | hlavná postava | Marta Potančoková |
| Mehmet Özgür | Lütfi Paša | 3 | hlavná postava | Ivan Gogál |
| Ján Greššo |
| Gürkan Uygun | Mimar Sinan | 3 - 4 | vedľajšia postava | --- |
| Sabina Toziya | Afife Hatun | 3 - 4 | vedľajšia postava | Eva Matejková |
| Burcü Güner | Diana / Fahriye Kalfa | 3 - 4 | vedľajšia postava | Jana Majeská |
| Hamdi Alkan | Yahya Efendi | 3 - 4 | vedľajšia postava | --- |
| Elif Atakan | Rümeysa Hatun | 3 | vedľajšia postava | --- |
| Büşra Ayaydın | 4 |
| Cansu Dere | Hümeyra / Firuze Hatun | 3 | vedľajšia postava | Daniela Grečnerová |
| Luran Ahmeti | Divane Hüsrev Paša | 3 | vedľajšia postava | --- |
| Ecem Çalık | Esmehan Sultan | 3 | vedľajšia postava | --- |
| Efe Mehmet Güneş | Sultanzade Osman | 3 | vedľajšia postava | --- |
| Serenay Aktaş | Ayşe Hatun | 3 | vedľajšia postava | --- |
| İbrahim Raci Öksüz | Hadım Sulejman Paša | 3 | vedľajšia postava | --- |
| Saygın Soysal | Mercan Ağa | 3 | vedľajšia postava | Michal Klučka |
| Ünal Yeter | Kiraz Ağa | 3 | vedľajšia postava | --- |
| Cemre Ebuzziya | Helena Hatun | 3 | vedľajšia postava | --- |
| İrem Helvacıoğlu | Ciara / Nurbahar Hatun | 3 | vedľajšia postava | --- |
| Çağkan Çulha | İlyas | 3 | vedľajšia postava | --- |
| Altan Gördüm | Bekir Ağa | 3 | špeciálny hosť | --- |
| Patricya Widiak | Cihan Hatun | 3 | špeciálny hosť | --- |

Dej
---

### Prvá séria

#### 1. epizóda

*V roku 1520 sa princ Sulejman počas lovu neďaleko mesta Manisa dozvedá správu o smrti jeho otca a je preto privolaný do hlavného mesta Osmanskej ríše, Istanbulu. Tam nastúpi na trón a ujme sa vlády ako desiaty sultán Osmanskej ríše. Sprevádza ho jeho priateľ z detstva, sokoliar Ibrahim. Medzitým do Istanbulu prichádza loď s novými otrokyňami, medzi ktorými sa nachádza aj prekrásne dievča z Krymu, Alexandra. Tá na seba neustále upozorňuje svojím rebelantským správaním a odporom voči Osmanom a Tatárom, ktorí zabili jej rodinu a ju uniesli.*

Sulejman prichádza do Istanbulu, kde ho víta jeho matka Ayşe Hafsa Sultan (Valide Sultan) a mladšia sestra Hatice Sultan. Hneď potom Sulejman zloží svoj sľub ako nový sultán ríše a následne sa mu prídu pokloniť najvyšší hodnostári ríše.

Alexandra a ostatné otrokyne sú predané do paláca Topkapi, kde žije sultán so svojou rodinou. Tu sú otrokyne vyšetrené háremovými lekárkami. Následne je zopár dievčat poslaných medzi konkubíny do sultánovho háremu. Alexandrin hlasný odpor ju privedie až pred Valide Sultan, ktorá jej vysvetlí, že odteraz je majetkom sultána Sulejmana a že každé zlé správanie bude náležite potrestané. Alexandra však vôbec nedbá na varovania Valide Sultan a neustále vykrikuje, že ona nie je ničím majetkom. Jej rebelantské správanie tak naďalej pokračuje.

Medzitým Sulejman vymenuje svojho najlepšieho priateľa Ibrahima za strážcu komnát a ostatní pašovia naňho začínajú žiarliť.

Nigar Kalfa, háremová vychovávateľka, sa začne zaujímať o Alexandru, ktorej povie, že pokiaľ chce v paláci prežiť a mať sa dobre, musí poslúchať a prijímať rozkazy, pretože keď ju vyberú na halvet (strávenie noci so sultánom) a ona uspeje, môže riadiť svet ako sultánova žena. Alexandra slová Nigar Kalfy pochopí a pri najbližšej príležitosti veľmi bystro získa Sulejmanovu pozornosť, za čo ju, samozrejme, služobníci v háreme potrestajú.

Jedno z prvých sultánových rozhodnutí je aj poprava člena najvyššej rady, veľkoadmirála Çafera Ağu, kvôli jeho početným prehreškom (najmä však kvôli jeho krutej vláde nad egyptskými utečencami). Keď sa o tom dopočuje Valide Sultan, rozhodne sa pre syna pripraviť večernú oslavu. Osloví preto Sümbüla Ağu, hlavného eunucha v háreme, aby pre jej syna Sulejmana vybral tie najkrásnejšie konkubíny z háremu. Sümbülovi s výberom dievčat pomôže aj Ibrahim, ktorý pre sultána spomedzi konkubín vyberie aj Alexandru. Ona, jej jediná kamarátka Mária a niekoľko ďalších žien je teda vybraných, aby večer sultánovi zatancovali. Alexandra zvádza Sulejmana svojím tancom a on jej napokon hodí fialovú šatku, ktorá slúži ako pozvánka na halvet. Všetky konkubíny začnú na Alexandru kvôli šatke žiarliť.

Mahidevran, matka sultánovho syna Mustafu, ktorý mal v tej dobe 5 rokov, prichádza do paláca Topkapi po dlhej ceste z Manisy. Je veľmi smutná, keď sa dopočuje o oslave a ešte viac ju znepokojí, keď sa dozvie o tom, že si sultán Alexandru vybral na halvet. Alexandra sebavedome prehlási, že nestrávi so sultánom len jednu noc, čo veľmi znepokojí Valide a tá sa ju rozhodne vyšachovať. Keď sa totiž Alexandra prichystá na halvet a prejde Zlatou chodbou, pred dverami sultánovej komnaty zistí, že ju Mahidevran predbehla.

#### Ďalšie epizódy

Sultán teda strávi noc s Mahidevran a nie s Alexandrou, ako pôvodne chcel. Následne pošle Mahidevran preč zo svojej komnaty a dá si predvolať Ibrahima, aby mu vynadal za to, že nesprávne dohliada na dvere jeho komnaty.

Veľmi rozrušená Alexandra sa vráti do háremu, kde sa jej ostatné konkubíny začnú vysmievať a tak sa medzi sebou pohádajú. Nasledujúce ráno Nigar Kalfa prikáže dievčatám, aby hárem po ich hádke upratali. Zatiaľ čo umývajú podlahu, Sulejman prechádza okolo nich a znovu sa zadíva na Alexandru. Alexandra je veľmi smutná, že so sultánom nemohla stráviť noc a myslí si, že o ňu stratil záujem. Onedlho jej však Nigar Kalfa oznámi, že sa má opäť prichystať, pretože Sulejman si ju znovu vybral na halvet. Ešte predtým Sulejman navštívi svoju matku Valide a oznámi jej, že si nepraje, aby zasahovala do jeho osobného života. Správne totiž vytušil, že Mahidevran k nemu poslala práve Valide.

Alexandra sa pripravuje na noc so sultánom a Nigar jej dáva tipy a rady, ako sa má počas halvetu správať. Vysvetlí jej, že noc zo štvrtka na piatok je posvätná a ak konkubína v takú noc otehotnie, jej dieťa bude požehnané. Alexandra však trochu zosmutnie, pretože zistí, že je streda.

Sultán sa do Alexandry ihneď zamiloval a ona doňho tiež. Sulejman je fascinovaný jej krásou a Alexandra uňho napokon strávi aj štvrtkovú noc. Mahidevran je pobúrená, keď zistí, že nemôže ísť k sultánovi, pretože ona bola tou, ktorá so sultánom strávila posvätné noci. Sultán premenuje Alexandru na Hürrem, čo znamená radosť, šťastie, blaho, úsmev. Hürrem následne pred celým háremom povie, že sa už nevolá Alexandra, ale Hürrem. Valide Sultan sa Hürrem rozhodne a tak keď Sulejman odtiahne do svojej prvej vojny, rozhodne sa, že ju napriek jej protestom vydá. Hürrem si však vymyslí, že je so sultánom tehotná. Napokon sa však ukáže, že to bola pravda a Hürrem bola naozaj tehotná. 

V roku 1521 Hürrem porodí svojho najstaršieho syna, princa Mehmeda. Mahidevran je veľmi smutná a utápa sa v depresiách, keďže jej post ako jedinej matky princa práve stratila. V roku 1522 Hürrem porodí svoju jedinú dcéru, princeznú Mihrimah Sultan. Hürrem je z toho veľmi smutná, pretože chcela porodiť ďalšieho následníka trónu. Myslela si, že Sulejmanovi sa to tiež nebude páčiť. Valide sa ju snažila upokojiť. Neskôr si Hürrem svoju dcéru Mihrimah veľmi obľúbila. Dokonca sľúbi svojej dcére a samej sebe, že nikdy nedovolí, aby trpela tak ako ona, pretože Mihrimah nie je otrokyňa, ale princezná. Teraz bola Mahidevran šťastná, pretože keby Hürrem porodila ďalšieho princa, mala by vyššie postavenie ako ona. 

Doterajší veľkovezír Piri Mehmed Paša sa vzdá svojho postu a sultán predá tento post Ibrahimovi. Následne sa sultán rozhodne, že svoju mladšiu sestru Hatice vydá za syna Piri Mehmeda Pašu, Mehmeda Çelebiho. To veľmi raní Ibrahima Pašu, ktorý tajne princeznú Hatice miluje. Aj princezná Hatice k Ibrahimovi prechováva city a vôbec nie je stotožnená s tým, že ju chcú jej matka a brat vydať za Mehmeda Çelebiho. Onedlho však Mehmed Çelebi ochorie, dostane suchoty. Sultán sa rozhodne zásnuby učiteľa Mehmeda Çelebiho a jeho sestry Hatice posunúť na neskôr. V tej dobe požiada Ibrahim Paša sultána, či by nemohol odcestovať do svojej vlasti, aby našiel svoju rodinu, ktorú odvtedy, keď ho pred rokmi od nej odvliekli a odlúčili, nevidel. Sultán dá Ibrahimovi povolenie na odchod. Ibrahim však napíše vládcovi list na rozlúčku, v ktorom sa mu prizná, že miluje princeznú Hatice a že sa už kvôli jej svadbe s Mehmedom Çelebim nehodlá z Pargy vrátiť. Sultán sa veľmi rozčúli a prikáže, aby mu ihneď Ibrahima priviedli. Keď sa tak stane a Ibrahim sa spolu so svojím bratom a otcom vráti do Istanbulu, sultán je naňho veľmi nahnevaný, pretože nevie pochopiť, ako si Ibrahim mohol myslieť, že by bránil láske medzi ním a jeho milovanou sestrou Hatice. Ibrahimovi sa po rozhovore s vládcom veľmi uľaví. Následne Sulejman prikáže zrušiť zásnuby princeznej Hatice a Mehmeda Çelebiho a prikáže začať prípravy na zásnuby jeho sestry s Ibrahimom Pašom, z čoho je trošku prekvapená aj samotná Valide Sultan, no napokon, keď uvidí, aká je jej dcéra teraz šťastná, privolí, a tak sa v roku 1524 Hatice Sultan a Ibrahim Paša zosobášia. 

Neskôr si Mahidevran začne myslieť, že je tehotná, ale čoskoro vyjde najavo, že nie je. Namiesto toho je opäť tehotná Hürrem, ktorá porodí budúceho sultána Selima II. 

Ibrahim si do paláca na Konskom námestí, ktorý jemu a svojej sestre Hatice daroval sultán, najme maliara Lea, aby palác vyzdobil svojimi maľbami. Neskôr vychádza najavo, že maliar Leo je Hürreminým snúbencom, ktorého mala na Ukrajine predtým ako ju odtiaľ násilím odvliekli. Hürrem si myslela, že Leo vtedy zomrel spolu s jej rodinou, ale ako sa ukázalo, on ju celý ten čas, čo boli od seba odlúčení, neprestajne hľadal. Hürrem Leovi prikáže, aby čo najrýchlejšie odišiel, pretože keby na to, čo medzi nimi bolo, niekto prišiel, zabili by jeho, ju a aj jej deti. Leo sa niekoľkokrát pokúša odísť, ale vždy mu do cesty príde niečo, čo ho prinúti zostať (napríklad keď si dá sultán namaľovať svoj vlastný obraz, potom ďalší obraz, na ktorom bude Sulejman spolu s Hürrem, vzbura sultánovej armády, pri ktorej princezná Hatice prišla o svoje nenarodené dieťatko a on bol zranený, ...). Napokon sa o nich celú pravdu dozvie Nigar Kalfa, prostredníctvom ktorej si Hürrem s Leom posielajú listy v ruštine, a keďže Nigar Kalfa vie po rusky, rýchlo sa dozvie, čo kedysi bolo medzi Hürrem a Leom. V tej dobe sa Nigar Kalfa zamilovala do Ibrahima Paša a tak keď na ňu Ibrahim Paša pritlačil, aby mu zistila, aké tajomstvo Hürrem pred všetkými skrýva, Nigar Kalfa mu prečíta jeden z listov. Následne dá Ibrahim Paša zavrieť Lea do žalára, kde sa mu Leo pod nátlakom prizná, ako to celé medzi ním a Hürrem na Ukrajine bolo. Nakoniec si Ibrahim nechá obidvoch zavolať a Hürrem podá do ruky misku s otrávenými sladkosťami. Vraj sa má rozhodnúť, ktorý z ich dvoch zomrie, pretože len tak sa môže Hürrem zachrániť. Buď zomrie ona, alebo Leo...

### Druhá séria

Leo sa kvôli svojej nekonečnej láske, ktorú k Hürrem cíti od prvej chvíle, ako sa spoznali, obetuje a zje otrávenú sladkosť. Následne sa mu ústa naplnia krvou a v silných kŕčoch sa zrúti k Hürreminým nohám. Tá pri Leovej mŕtvole prisahá, že jej za to Ibrahim zaplatí.

V tom istom čase je zavraždená konkubína Sadika Hatun (Viktória), ktorá sa pokúsila zabiť sultána Sulejmana za to, že jej vo vojne zabil novomanžela. Úlohu zabiť Sadiku dostal Matrakçı Nasuh, ktorý Sadiku dlhú dobu miloval. Hatice Sultan a Ibrahim Paša ich chceli zosobášiť. Po jej pokuse zavraždiť sultána však vyšlo najavo, že Sadika svoje city k Matrakçımu Nasuhovi Efendimu iba predstierala, pretože ho len využívala pre svoje ciele, keď prostredníctvom neho posielala listy najväčšiemu nepriateľovi Osmanskej ríše, kráľovi Ľudovítovi, ktorý ju poslal do Osmanskej ríše, aby pomstila smrť svojho manžela. Matrakçı Nasuh napokon povie o pomoc prosiacej Sadike, že ju zachráni. Ale keď spolu vyplávajú na more, Sadika zistí, že ju Matrakçı nezachráni, pretože ju ide zabiť. Matrakçı navlečie Sadiku do vreca, ktoré zviaže a následne hodí do mora...

Neskôr Hürrem Hatun porodí svojho tretieho syna, princa Bayezida.

...

Série
-----

| Séria | Vysielací čas | Premiére série | Finále série | Počet častí | Časti | Rok série | TV stanica |
| --- | --- | --- | --- | --- | --- | --- | --- |
|  | **1** | streda, 20:00 | 5. január 2011 | 22. jún 2011 | 24 | 1 – 24 | 2011 | Show TV |
|  | **2** | streda, 20:00 | 14. september 2011 | 6. jún 2012 | 39 | 25 – 63 | 2011 – 2012 | Show TV, Star TV |
|  | **3** | streda, 20:00 | 12. september 2012 | 19. jún 2013 | 40 | 64 – 103 | 2012 – 2013 | Star TV |
|  | **4** | streda, 20:00 | 18. september 2013 | 11. jún 2014 | 36 | 104 – 139 | 2013 – 2014 | Star TV |
|

Referencie
----------

Zdroj
-----

*Tento článok je čiastočný alebo úplný preklad článku Muhteşem Yüzyıl na anglickej Wikipédii.*